Anmodning om ophævelse af lokalplan i [adresse] 
Sagsfremstilling 
47.       Anmodning om ophævelse af lokalplan i [adresse] - Åbent 
  
  
SAGENS INDHOLD 
Teknik og Kultur har modtaget en anmodning om ophævelse af lokalplan nr. 311 for et boligområde i [adresse]. 
  
I ansøgningen anføres, at lokalplanen er udarbejdet i 2008 på ejers anmodning og bekostning. Lokalplanen blev 
udarbejdet med henblik på udstykning og salg af fem parcelhusgrunde. Det oplyses videre, at det siden 
offentliggørelsen af lokalplanen har været umuligt at finde købere til de enkelte parceller, ligesom det ikke har været 
muligt at afhænde arealet som et samlet projekt. Det vurderes i ansøgningen, at beliggenheden i [adresse] ikke er 
attraktiv for familier, ligesom det er blevet vanskeligere at finansiere nybyggeri i landzone. 
  
Det oplyses herudover, at lokalplanen har betydet, at skattemyndighederne har ændret ejendomsvurderingen, 
således at ejendomsskatten er steget med mere end 600 %. Dette til trods for, at arealet hverken er udmatrikuleret 
eller byggemodnet. Ansøger har forgæves søgt SKAT om fritagelse for den forhøjede ejendomsskat. På denne 
baggrund vurderer ansøgers rådgiver, at der ikke er udsigt til ændringer i disse forhold, hvorfor ejer ønsker at opgive 
projektet og søge lokalplanen ophævet. 
  
VURDERING 
Teknik og Kultur kan bekræfte, at SKAT har ændret ejendomsværdien for ejendommen med næsten 600 % efter 
lokalplanens udarbejdelse.  
  
Planlovens § 33, stk. 1 giver Byrådet mulighed for at ophæve en lokalplan i landzone, når en planlægning for et 
område ikke længere findes nødvendig, for eksempel, at det i planen forudsatte projekt bliver opgivet. 
  
Proceduren ved ophævelse af lokalplaner svarer til proceduren for offentliggørelse af en lokalplan. 
[adresse] skal sendes i offentlig høring i otte uger, med ledsagende forklaring af de retlige og faktiske 
konsekvenser af ophævelsen, inden der kan træffes endelig beslutning om ophævelse. 
  
Der findes en række vedtagne landzonelokalplaner for jordbrugsparceller og andre boligparceller i kommunen, der 
ikke er udstykket og realiseret endnu, og hvor der i princippet kan indsendes en lignende ansøgning om ophævelse 
af lokalplanen. Samtidig er Teknik og Kultur i øjeblikket i færd med at udarbejde en række landsbylokalplaner i 
 
Teknik- og 
Miljøudvalget 
5. maj 2014 
Sagsnr. 710-2014-
24132 
Dok.nr. 710-2014-
73462 
Sagsbehandler 
DPJLB 
  
Tidl. politisk behandling 
  
Forventet sagsgang 
TM-U, ØK, BY 
Lovgrundlag 
Planloven 
landzone. I forbindelse med dette arbejde, er ansøgerne gjort opmærksomme på de skattemæssige konsekvenser 
ved lokalplanlægningen. Oplysningerne har ikke medført, at ansøgerne i de igangværende sager har valgt at trække 
deres ansøgninger tilbage. 
  
Landsbylokalplanerne har alle til formål at tilføre landsbyerne udviklingsmuligheder og bygger dermed på Byrådets 
vedtagne landsbystrategi, på Planstrategi 11 og på kommuneplanen. Der er et betydeligt arbejde forbundet med 
udarbejdelse af en lokalplan ligesom også ophævelse af en lokalplan kræver en længere proces og et vist 
administrativt tidsforbrug. Det bør således indgå i vurderingen, at der er en risiko for, at der kan skabes 
forventninger om, at lokalplaner kan ophæves i en periode med lavkonjunktur, og senere genfremsættes som ønske, 
når efterspørgslen efter byggegrunde stiger.  
  
For at imødegå ovennævnte anbefales det, at der i tilknytning til lokalplanophævelsen fremlægges et forslag til 
kommuneplantillæg som udtager det omhandlende areal af landsbyafgrænsningen omkring [adresse]. Herved 
sidestilles det omhandlede areal med de øvrige arealer rundt om landsbyen, hvor andre ejere fremadrettet kunne 
have ønske om udstykning.  
  
Teknik og Kultur har på ovennævnte baggrund udarbejdet ”Forslag til ophævelse af Lokalplan nr. 311 og 
Kommuneplantillæg nr. 7 til Kommuneplan 13”. 
  
INDDRAGELSE/KOMMUNIKATION 
Borgerinddragelse og kommunikation sker efter reglerne i planloven. Det er et selvstændigt formål med planloven, at 
offentligheden i videst muligt omfang inddrages i planlægningen.  
  
Når Byrådet har godkendt ”Forslag om ophævelse af lokalplan 311 og kommuneplantillæg nr. 7 til Kommuneplan 
2013” skal forslaget offentliggøres. Offentliggørelsen sker digitalt på kommunens hjemmeside med en 
indsigelsesfrist på mindst otte uger. 
  
ØKONOMISKE KONSEKVENSER 
Ophævelse af en landzonelokalplan medfører ingen direkte eller afledte udgifter for kommunen. 
  
INDSTILLING 
Teknik- og kulturdirektøren indstiller til Byrådet: 
  
1. At ”Forslag om ophævelse af Lokalplan nr. 311 og Kommuneplantillæg nr. 7 til Kommuneplan 13” godkendes og 
fremlægges i offentlig høring i 11 uger pga. sommerferie. 
  
BESLUTNING 
  
Bilag 
  
  
  
  
Teknik- og Miljøudvalget, 5. maj 2014: 
Fraværende: Rasmus Mortensen 
  
Indstilles godkendt, idet Teknik- og Miljøudvalget ønsker en høringsperiode på otte uger af hensyn til lodsejer, 
og da udvalget samtidigt ikke forventer, at ophævelsen vil være til gene for andre. 
Forslag om ophævelse af Lokalplan nr 311 og 
Kommuneplantillæg nr. 7 til Kommuneplan 13 
710-2014-98630 
